Börn | Meðganga og fæðing | mbl | 10.12.2019 | 13:00 | Uppfært 11.12.2019 12:43 Hræddist að verða móðir Greta Gerwig eignaðist barn í mars . AFP Leikstjórinn og leikkonan Greta Gerwig eignaðist barn í hálfgerðu leyni í mars . Hún var kominn sex mánuði á leið þegar tökum á myndinni Little Women lauk en þrátt fyrir það vissu ekki allir leikararnir að hún ætti von á barni . Myndinni er spáð góðu gengi á komandi verðlaunahátíðum en í viðtali við Vogue segist hún rétt hafa náð að grófklippa myndina áður en sonurinn kom í heiminn . „ Ég var alltaf hrædd við að verða móðir , “ viðurkennir Gerwig í viðtalinu . „ Í ljósi þess hvað það þýddi að ég gæti gert . “ Gerwig segist hafa litið upp til rappkonunnar Cardi B þegar hún var ólétt og sé yfir höfuð hrifin af konum sem ætla sér að gera allt . Sjálf virðist Gerwig vera ein af þeim konum sem geta allt en hún vann alla meðgönguna að verðlaunamynd . Sonur hennar Halold kom í heiminn 24 tímum eftir að hún kláraði að grófklippa myndina . „ Ég gerði bara ráð fyrir að þetta væri hennar stíll , “ sagði Timothée Chalamet , einn af leikurum í Little Women , en hann virtist ekki taka eftir óléttu Gerwig og hélt bara að hún hefði breytt um fatastíl .